Sara Sieppi

Sara Josefina Sieppi (s. 3. kesäkuuta 1991 Tornio) on suomalainen tv-juontaja, sosiaalisen median sisällöntuottaja ja vuoden 2011 Miss Suomi.

Sara Sieppi sijoittui vuoden 2011 Miss Suomi -kilpailussa ensimmäiseksi perintöprinsessaksi, mutta nousi Miss Suomeksi Pia Pakarisen (Lamberg) luovuttua kruunustaan 16. syyskuuta 2011. Sieppi kruunattiin virallisesti Miss Suomeksi 26. syyskuuta juhlatilaisuudessa Helsingin Punavuoressa sijaitsevassa tanssikoulussa. Hänen ensimmäinen edustusmatkansa oli loka–marraskuussa järjestetty Miss Maailma -kilpailu. Sieppi sijoittui kilpailussa sijalle 110.

Missivuotensa jälkeen Sieppi on toiminut juontajana televisiossa ja yleisötilaisuuksissa. Hän on juontanut Nelosen ohjelmia Paratiisihotelli Suomi (syksy 2015, syksy 2017), Ummikot ulkomailla (kevät 2016) ja Kiss Bang Love Suomi (syksy 2016). Hän juonsi myös vuoden 2016 Miss Helsinki -kilpailun finaalin. Lisäksi vuodesta 2018 alkaen hän toimi TV5:n Onnenpyörä-ohjelman kirjainten kääntäjänä.

Sieppi on myös kilpaillut tosi-tv-ohjelmissa. Vuonna 2013 hän osallistui Julkkis Big Brother -ohjelmaan.Big Brother 2013 Arkisto Viitattu 5.10.2017. Hän on ollut kilpailijana myös Martina ja hengenpelastajat-, Viidakon tähtöset- ja Selviytyjät Suomi -ohjelmissa.

Siepistä julkaistiin marraskuussa 2024 Otavan kustantama, Wilma Ruohiston kirjoittama elämäkertakirja Sara Sieppi – Oliks sulla vielä jotain? . 

Juontajana
 Vuosi Televisiosarja / Tapahtuma 2015, 2017  Paratiisihotelli Suomi  2016  Ummikot ulkomailla  Miss Helsinki -kilpailun finaali  Kiss Bang Love Suomi  2018  Onnenpyörä*

* Onnenpyörässä pääjuontaja on Jethro Rostedt. Sieppi on Onnenpyörä-tyttö eli kirjaimen kääntäjä.

 Yksityiselämä 
Sieppi valmistui keväällä 2016 meikkitaiteilijaksi.

Sieppi seurusteli vuodesta 2015 lähtien ja asui avoliitossa vuodet 2016–2018 Roope Salmisen kanssa Helsingissä. He erosivat syyskuussa 2018. Sieppi seurustelee Suomen maajoukkueessa pelaavan jalkapalloilija Pyry Soirin kanssa.

Hän piti Jutta Larmin kanssa Boho-tyylistä sisustuskauppaa verkossa vuoden verran 2020–2021. Saralla on veli nimeltä Artturi.

 Lähteet 

 Aiheesta muualla 
 Sara Sieppi - näin missi ja instagram-tähti on muuttunut MSN.fi

Luokka:Miss Suomi -kilpailun voittajat
Luokka:Kuvituspyynnöt
Luokka:Suomalaiset televisiojuontajat
Luokka:Big Brother Suomi
Luokka:Vuonna 1991 syntyneet
Luokka:Elävät henkilöt